

Stangveiði

Sértæk gæðaviðmið nr. 226 - Gátlisti

4. útgáfa 2018

****

**Í 4. útgáfu eru sértæk gæðaviðmið sett fram í formi gátlista sem þátttakendur fylla sjálfir út. Til að gátlistinn sé metinn fullnægjandi af úttektaraðila er nauðsynlegt að gefa greinargóðar skýringar á því hvernig hvert og eitt viðmið, sem á við starfsemi fyrirtækisins, er uppfyllt t.d. með tilvísun í gæðahandbók, öryggisáætlanir, myndir eða önnur gögn. Úttektaraðili mun fara yfir ákveðin atriði úr gátlistanum í vettvangsheimsókn.**

|  |  |  |  |  |
| --- | --- | --- | --- | --- |
| ***226-1*** | ***Öryggi***  | ***Já*** | ***Á ekki við*** | ***Hvernig uppfyllt/skýringar*** |
| *226-1.1* | Fyrirtækið er með skriflegar öryggisáætlanir sem ná yfir allar ferðir þess og þjónustu gagnvart viðskiptavinum. |  |  |  |
| *226-1.2* | Öryggisáætlanir eru endurskoðaðar a.m.k. árlega. |  |  |  |
| *226-1.3* | Farið er yfir öryggisáætlanir fyrirtækisins með leiðsögumönnum á hverju ári. Til er skrifleg lýsing á því með hvaða hætti þetta er gert. |  |  |  |
| *226-1.4* | Tryggt er að leiðsögumenn starfi samkvæmt öryggisáætlunum fyrirtækisins. Kemur t.d. fram í ráðningar- eða verktakasamningum. |  |  |  |
| *226-1.5* | Tryggt er að viðbragðsáætlanir séu ávallt með í ferðum.  |  |  |  |
| *226-1.6* | Fyrirtækið heldur skrá (nafnalista) um menntun, þjálfun og reynslu leiðsögumanna sem fyrir það starfa, jafnt starfsmanna sem verktaka. |  |  |  |
| *226-1.7* | Til staðar er skriflegur gátlisti um öryggisbúnað í ferðum t.d.:1. Búnað til að veita fyrstu hjálp.
2. Fjarskiptabúnað.
3. Leiðsögutæki.
4. Aukafatnað.
5. Annað eftir aðstæðum í hverri ferð.
 |  |  |  |
| *226-1.8* | Til er skrifleg áætlun um endurnýjun og viðhald öryggisbúnaðar sem m.a. byggir á skoðun/prófun, viðurkenndum viðmiðum, aldri og notkunartíma. |  |  |  |
| *226-1.9* | Leiðsögumenn hafa tækjabúnað og kunnáttu til að gefa upp staðsetningu og veita upplýsingar um aðgengi að því svæði sem farið er um ef kalla þarf eftir aðstoð. Eftirfarandi atriði eru nauðsynleg: 1. Rötun með notkun áttavita og korts.
2. Kunnátta í meðferð GPS.
3. Þekking á viðeigandi fjarskiptamáta á mismunandi ferðasvæðum (t.d. sími um gervihnött, farsími, talstöð, Tetra til notkunar í fjalllendi).
 |  |  |  |
| *226-1.10* | Leiðsögumenn veita viðskiptavinum tilsögn í öryggisatriðum, t.d.:1. Staðháttum og veðurskilyrðum.
2. Réttri notkun öryggisbúnaðar.
3. Viðeigandi skjólfatnaði.
4. Réttri notkun á ökutækjum.
5. Varúðarráðstöfunum við ár, vötn og í brattlendi.
6. 112 neyðarnúmer á Íslandi.
 |  |  |  |
| *226-1.11* | Til eru reglur um fjölda viðskiptavina á leiðsögumann miðað við aðstæður. |  |  |  |
| *226-1.12* | Til að undirbúa starfsfólk fyrir ferðir/verkefni hvers dags er farið yfir gátlista þar sem eftirfarandi atriði þurfa m.a. að koma fram: 1. Allir þættir ferðaáætlunar og leiðir sem fara skal.
2. Atriði sem tengjast hæfni og reynslu viðskiptavina.
3. Veðurspá (leiðsögumenn kynna sér hana fyrir allar ferðir).
 |  |  |  |
| *226-1.13* | Fyrirtækið hefur sett sér skriflegar viðmiðunarreglur um hvenær beri að aflýsa ferð vegna veðurs. |  |  |  |

|  |  |  |  |  |
| --- | --- | --- | --- | --- |
| ***226-2*** | ***Umhverfi*** | ***Já*** | ***Á ekki við*** | ***Hvernig uppfyllt/skýringar*** |
| *226-2.1* | Ávallt eru notaðir merktir vegir eða viðurkenndir ökuslóðar. Þar sem þess er ekki kostur, s.s. að vetralagi, er forðast að aka um svæði þar sem náttúrufar er viðkvæmt sbr. gildandi lög um náttúruvernd. |  |  |  |
| *226-2.2* | Leiðsögumenn kynna viðskiptavinum reglur um veiði t.d. hvaða tegundir má veiða og um hámarksafla.  |  |  |  |
| *226-2.3* | Allur úrgangur sem ekki eyðist í náttúrunni er fjarlægður. |  |  |  |
| *226-2.4* | Fyrirtækið hefur samráð um starfsemi sína við þá er annast verndun þeirra svæða sem fyrirtækið starfar á a.m.k. árlega. |  |  |  |
| *226-2.5* | Fyrirtækið hefur samráð við viðkomandi veiðifélag um starfsemi á vatnasvæði þess.  |  |  |  |
| *226-2.6* | Tryggt er að afli sé rétt skráður í veiðibækur og önnur veiðiskráningarkerfi. |  |  |  |
| *226-2.7* | Viðskiptavinir eru fræddir um salernisúrræði og þess er gætt að þeir fari að fyrirmælum þar sem hefðbundin aðstaða er ekki fyrir hendi. |  |  |  |
| *226-2.8* | Viðskiptavinir eru minntir á ábyrga hegðun gagnvart umhverfinu. |  |  |  |
| ***226-3*** | ***Aðstaða og búnaður*** | ***Já*** | ***Á ekki við*** | ***Hvernig uppfyllt/skýringar*** |
| *226-3.1* | Fyrirtækið afhendir viðskiptavinum lista yfir lágmarksbúnað miðað við fyrirhugaða ferð t.d. viðeigandi fatnað og annan búnað eftir eðli ferðar. |  |  |  |
| *226-3.2* | Viðskiptavinum er gerð grein fyrir að sótthreinsa þarf allan veiðibúnað sem komið er með inn í landið í samræmi við kröfur MAST. Viðskiptavinir fá upplýsingar um þá aðstöðu sem er til staðar á Keflavíkurflugvelli og á Seyðisfirði. |  |  |  |
| *226-3.3* | Fullnægjandi aukabúnaður, vegna farartækja sem notuð eru fjarri byggð, t.d. dráttarvindur og viðgerðabúnaður, er með í för. |  |  |  |
| *226-3.4* | Fyrirtækið er með aðstöðu/búnað til að gera að afla, búa til flutnings og geyma. |  |  |  |
| ***226-4*** | ***Menntun og þjálfun***  | ***Já*** | ***Á ekki við*** | ***Hvernig uppfyllt/skýringar*** |
| *226-4.1* | Leiðsögumenn hafa reynslu og hæfni og/eða leiðsögumenntun/þjálfun sem nýtist á viðkomandi veiðisvæðum. |  |  |  |
| *226-4.2* | Leiðsögumenn hafa lokið námskeiðinu *Fyrsta hjálp 1* (20 klst.) hjá Slysavarnafélaginu Landsbjörg eða sambærilegu skyndihjálparnámskeiði hjá viðurkenndum aðila og sækja upprifjunarnámskeið (4 klst.) á tveggja ára fresti.  |  |  |  |
| *226-4.3* | A.m.k. einn starfsmaður í hverri ferð um óbyggðir\*, t.d. leiðsögumaður, hefur lokið námskeiðinu *Vettvangshjálp í óbyggðum* (WFR) hjá Slysavarnafélaginu Landsbjörg, eða sambærilegu námskeiði hjá öðrum aðila, og sækir upprifjunarnámskeið á þriggja ára fresti. |  |  |  |
| *226-4.4* | A.m.k. einn starfsmaður í hverri ferð um óbyggðir\*, t.d. leiðsögumaður, hefur lokið námskeiðinu *Rötun* hjá Slysavarnafélaginu Landsbjörg eða sambærilegu námskeiði hjá öðrum aðila. |  |  |  |
| *226-4.5* | A.m.k. einn starfsmaður í hverri ferð, t.d. leiðsögumaður, hefur lokið námskeiðinu *Öryggi við sjó og vötn* hjá Slysavarnafélaginu Landsbjörg eða sambærilegu námskeiði hjá öðrum aðila. |  |  |  |
| *226-4.6* | Leiðsögumenn hafa þekkingu á eftirfarandi:1. Tegundum fiska, lífsháttum og lífsferlum.
2. Gildandi lögum um lax- og silungsveiði sem og tilhögun veiðistjórnunar.
3. Veiðireglum á viðkomandi svæðum þar með talið veiðitíma, agni og stærðarviðmiðum.
4. Meðhöndlun fiska þar sem veitt er og sleppt.
5. Töku viðeigandi sýna, s.s. hreistursýna.
 |  |  |  |

*\*Óbyggðir eru staðir eða svæði þar sem tekur a.m.k. tvær klst. að fá utanaðkomandi bjargir.*

*Ath. Að sumri á viðmið 226-4.4 ekki við um F-vegi.*